จิตอาสาโครงการพระราชทาน "เราทำความ ดี ด้วยหัวใจ" พร้อมใจกันฟื้นฟูและปรับปรุงพื้นที่วนอุทยานถ้ำหลวง
จิตอาสาโครงการพระราชทาน "เราทำความ ดี ด้วยหัวใจ" พร้อมใจกันฟื้นฟูและปรับปรุงพื้นที่วนอุทยานถ้ำหลวง ขุนน้ำนางนอน ให้กลับคืนสภาพธรรมชาติดังเดิม

ตลอด 2 วันที่ผ่านมา จิตอาสาทั้งคนไทยและต่างประเทศจากทั่วสารทิศ พร้อมใจกันมาลงทะเบียนในกิจกรรมอาสาโครงการพระราชทาน "เราทำความ ดี ด้วยหัวใจ" กิจกรรมฟื้นฟูและพัฒนาพื้นที่วนอุทยานถ้ำหลวง  ขุนน้ำนางนอน อำเภอแม่สาย จังหวัดเชียงราย ช่วยกันปรับปรุง ฟื้นฟูสภาพภูมิทัศน์และระบบนิเวศของถ้ำหลวง ขุนน้ำนางนอน และบริเวณใกล้เคียง เพื่อพัฒนาให้ถ้ำหลวงฯ กลายเป็นแหล่งท่องเที่ยวที่สวยงามและปลอดภัยในอนาคต โดยแบ่งพื้นที่ปฏิบัติการฟื้นฟูเป็น 5 จุด คือ บริเวณถ้ำหลวง ถ้ำทรายทอง ดอยผาหมี กิ่วคอนาง และวัดบริเวณใกล้เคียงที่ใช้เป็นที่พักของเจ้าหน้าที่ที่มาปฏิบัติภารกิจช่วยเหลือ ซึ่งจิตอาสาทุกคนมาด้วยความเต็มใจและอยากมีส่วนช่วยให้สภาพพื้นที่กลับมาสภาพดังเดิม